钦定古今图书集成/历象汇编/历法典/第122卷 > 《算法统宗十》 > 勾股容方图
## 钦定古今图书集成/历象汇编/历法典/第122卷 > 《算法统宗十》 > 勾股容方图

法曰：置句股相乘，得七十二寸为实，以句股相并，得十八为法，除之，即得。

若以圆径十八尺，用一尺二寸归除，得方径十五尺。若

以方径十五尺，用一尺二寸乘之，得圆径十八尺。

较求句股弦共歌。〈“较差也” ，是股弦相差及句弦相差也。〉

股较求股，句自乘，股较自乘，减句，盈减除句，馀为实
数。股较倍之，为法。行法实相除，为股数。句较求句，一
样成弦较。求弦句自乘，弦较除之，为实情。仍加弦较，
须折半就，得弦长数，即成。

今有句阔二十七步，只云“弦多股九步”，问股弦各若
干？

答曰：“股三十六步，弦四十五步。”

法曰：置句二十七步，自乘，得七百二十九步。另以弦
多股九步为股较，即以此自乘，得八十一步，二位相
减，馀六百四十八步为实，倍较九步，得一十八步为
法，除之，得股长三十六步。加较九步，得弦长四十五
步。合问。

此是“《股较》求股” ，即“股弦相差” 也。

一法名弦较。求弦，置句自乘，得七百二十九步，为实。
以弦较九步为法，除之，得股。弦和八十一步，仍加弦
较九步，得九十步。折半是弦长四十五步。内减较九
步，是股长三十六步，亦可得也。

今有葭二茎生池中，并根杪齐，出水三尺，即葭一茎
斜去至岸九尺，与水适平，问水深若干？

答曰：“水深一丈二尺